**Medobčinska pobuda: Čezmejno e-sodelovanje v Podonavski regiji**

<http://eLivingLab.org/CrossBordereRegion/InterMunicipality>

**Zapisnik 1. sestanka pobudnikov**

v četrtek, 10. februarja 2011 od 10:00 do 13:00

na Rektoratu Univerze v Mariboru, Krekov trg 15

**Udeleženci**

*Mestne občine*

Mag. Mojca Breščak, Murska sobota

Jože Florijančič, Novo mesto

Vlado Gačnik, Novo mesto

Mag. Edvard Kozel, Ptuj

Tadej Pešl, Maribor

*Območne gospodarske zbornice*

Franci Bratkovič, Novo mesto

Mag. Aleksandra Podgornik, Maribor

*Ponudniki IT*

Tomaž Aberšek, SRC d.o.o., Ljubljana

Mag. Matjaž Beričič, Mobitel d.d. Ljubljana

Darja Murkovič Žigart, Pošta Slovenije

Mag. Blaž Peternel, Mobitel d.d. Ljubljana

Damjan Poš, Pošta Slovenije

*Univerze*

Dr. Jože Gričar, Univerza v Mariboru

Mladen Kraljić, Univerza v Mariboru

Dr. Marko Marhl, Univerza v Mariboru

Damir Mlakar, Univerza v Mariboru

Martina Mravlja, Primorska univerza

Dr. Aleksander Panjek, Primorska univerza

Aleš Strmečki, Univerza v Mariboru

Dr. Aleš Živkovič, Univerza v Mariboru

**Program sestanka**

Nagovor udeležencev sestanka

Dr. Marko Marhl, redni profesor & prorektor za mednarodno in meduniverzitetno sodelovanje Univerze v Mariboru

1. Vzpostavite skupine pobudnikov.

2. Izhodiščne usmeritve sodelovanja v Sloveniji in čezmejnega e-sodelovanja.

3. Smernice opredeljevanja želenih e-rešitev in e-storitev z vidika sodelujočih mestnih občin.

4. Smernice opredeljevanja želenih e-rešitev in e-storitev z vidika sodelujočih območnih gospodarskih zbornic.

5. Smernice opredeljevanja želenih e-rešitev in e-storitev z vidika sodelujočih ponudnikov IKT.

6. Smernice raziskovalnih prispevkov univerz.

7. Načela sodelovanja - razprava o osnutku besedila.

8. Dogovor o akcijah.

9. Razno.

**Priporočila iz razprave in dogovori**

1. **Vzpostavite skupine pobudnikov**

Udeleženci so potrdili interes organizacije, ki jo predstavljajo, za sodelovanje v pobudi in potrdili osebno pripravljenost, da v njej sodelujejo.

Spletna stran pobude, ki bo v angleškem jeziku zaradi povezljivosti s podobnimi pobudami v drugih državah, bo dopolnjevana z nazivi sodelujočih organizacij in imeni njihovih predstavnikov skladno z razvojem pobude.

Za programskega koordinatorja pobude je bil imenovan Jože Gričar.

1. **Izhodiščne usmeritve e-sodelovanja v Sloveniji in čezmejnega e-sodelovanja**

**Sodelovanje**. Za zagotavljanje želenih, uresničljivih in celostnih e-rešitev in e-storitev morajo povezano sodelovati vsi, ki jih tematika zadeva. To so vladne organizacije na državni in lokalni ravni, velika in mala podjetja, ponudniki informacijske tehnologije in univerze ter raziskovalne ustanove. Izkušnje kažejo, da je sodelovati z drugimi organizacijami težko, zato je marsikdaj najbolj enostavno, da se mu ognemo. Praktični primeri zlasti v nordijskih državah so pokazali, da so rešitve lahko boljše in hitreje na voljo, če se jih razvija postopno s sprotnim preizkušanjem v okolju živega laboratorija, v katerem sodelujejo vsi zainteresirani.

**Podonavska regija**. Spodbujanje nastanka Podonavske regije kot povezave 14-tih držav po zgledu povezovanja 9-tih držav Baltske regije je zgodovinska priložnost. Slovenija je lahko zelo aktivna sestavina teh prizadevanj, kar je lahko zelo praktično glede na njeno geografsko lego in njeno sposobnost hitrega prilagajanja. Razvijanje Podonavske regije je v rokah njenih prebivalcev in vodstev držav in organizacij na njenem območju.

**Čezmejno e-sodelovanje**. Če je sodelovanje v državi težko, je iz vrste dodatnih razlogov še toliko težje čez mejo (različni jeziki, predpisi, tradicije, nepoznavanje, oddaljenost in drugi). Sodelovanje je lahko izboljšano s spodbujanjem razvijanja skupno dogovorjenih rešitev in izmenjavanjem najboljših praks v e-regiji in v povezanih e-regijah.

**Izrabljanje uporabe sodobnih e-tehnologij**. Priložnosti so v izrabljanju e-tehnologij za izboljšanje obstoječih in vzpostavljanje novih vrst povezav. S tem so povezane velike prilike spodbujanja inovativnosti. Uporaba e-tehnologij lahko bistveno skrajša čase izvajanja procesov, zmanjša stroške, poenostavi delo in zagotovi prilagodljivost rešitev željam uporabnika. Prispevek smotrne uporabe teh tehnologij k povečanju konkurenčnosti organizacij in držav v regiji je lahko zelo velik.

1. **Smernice opredeljevanja želenih e-rešitev in e-storitev z vidika sodelujočih mestnih občin**

Sodelovanje občin z gospodarstveniki ni zadosti dobro.

Občine imajo vzpostavljenih veliko čezmejnih povezav, ki pa so pogosto predvsem na formalni in protokolarni ravni. Ustaljena praksa je tudi izmenjavanje gospodarskih delegacij. Želeno je intenzivirati povezave podjetij, zlasti malih podjetij na področju občine s potencialnimi partnerji na področju občine v drugi državi.

Povezav je največ z občinami v državah Jugovzhodne Evrope (področje nekdanje Jugoslavije). Nadalje z občinami v bližnjih državah Podonavske regije – članicah Evropske unije (Avstrija, Madžarska, Nemčija), ter v drugih državah, vključno ZDA.

Občine so vključene v vrsto čezmejnih razvojnih projektov. Primera sta Art & Heritage projekt, ki vključuje tudi Bolgarijo in Makedonijo; City Cooperation projekt, ki povezuje 24 mest. Sodelovanje v čezmejnih projektih je zapleteno in zahtevno (različni jeziki, različna pravna ureditev, različni interesi).

Področji turizma in kulture sta se izkazali kot tisti, na katerih je čezmejno sodelovanje relativno najlažje.

Z vidika razvijanja e-sodelovanja v občinah pogrešajo sodelovanje z državno upravo na področju »e«.

*Dogovor*

*Edvard Kozel bo kot predsednik sekcije za e-poslovanje pri Skupnosti občin Slovenije (*[*http://www.SkupnostObcin.si*](http://www.SkupnostObcin.si)*) v imenu pobudnikov povabil Skupnost, da se vključi v slovensko pobudo.*

1. **Smernice opredeljevanja želenih e-rešitev in e-storitev z vidika sodelujočih območnih gospodarskih zbornic**

Sodelovanje območnih gospodarskih zbornic z občinami je dobro, sodelovanje s podjetji na področju občin pa ni zadosti dobro. Podjetja, ki so včlanjena v zbornico, so pretežno mala in mikro podjetja. Za njih bo koristno razvijanje prijaznega e-okolja v občinah, ki bo prilagojeno potrebam in možnostim malih podjetij.

Za podjetja se kot aktualna tematika kaže uvajanje e-računov, ki je načelno jasno in enostavno, v praksi pa zelo zahtevno in dolgotrajno. Zbornice želijo pospešiti uvajanje e-računov z organiziranjem delavnic in dajanjem zgleda, da svojim članom že pošiljajo račun v e-obliki. Posebno pozornost bi bilo primerno posvetiti vključevanju računovodskih servisov, ki so za mala podjetja pomemben dejavnik e-poslovanja.

Zbornice imajo vzpostavljene dobre povezave s sorodnimi zbornicami v bližnjih državah.

Zbornice so zainteresirane za tesnejše povezovanje z univerzami.

*Dogovor:*

*Občine in gospodarske zbornice bodo programskemu koordinatorju v roku 14 dni posredovale sezname svojih glavnih partnerjev (občin in zbornic) v državah*

1. *Avstrija, Hrvaška, Madžarska;*
2. *ostale države Podonavske regije.*

*Predstavniki občin in gospodarskih zbornic bodo o slovenski pobudi obvestili svoje partnerje v drugih državah – občine in zbornice in jih povabili k pospešenemu razvijanju čezmejnega e-sodelovanja. Kot predstavniki slovenske pobude bodo z njimi razvijali ustrezne stike v zvezi s čezmejnim e-sodelovanjem. Predlagali jim bodo povezavo spletnih strani in v ta namen pridobili njihovo soglasje za objavo zadevnih podatkov na spletni strani pobude: naziv organizacije, ime in priimek osebe, položaj osebe, e-naslov, spletni naslov. Povezave bodo objavljene sproti kot bodo sporočene programskemu koordinatorju.*

1. **Smernice opredeljevanja želenih e-rešitev in e-storitev z vidika sodelujočih ponudnikov IKT**

Ponudniki informacijske tehnologije so razvili precejšnje število e-rešitev in vzpostavili e-storitve, ki so v Sloveniji že na voljo. Zainteresirani so, da se pospeši njihovo uporabo v občinah in manjših podjetjih, in pripravljeni sodelovati pri razvijanju novih inovativnih prototipnih e-rešitev in e-storitev.

Intenziviranje sodelovanja vseh vpletenih pri razvijanju e-prototipov, ki bi jih razumeli kot usklajene dobre prakse (case studies), je za ponudnike informacijske tehnologije zelo pomembno. Območje Podonavske regije je za to pravo okolje.

Zavzemajo se za upoštevanje »EU Digital Agenda 2020« in pospešitev uvajanja računalništva v oblaku.

Želene prototipne rešitve naj bi opredelili z vidika naslednjih skupin zainteresiranih:

* prebivalci;
* obiskovalci;
* organizatorji velikih dogodkov (na primer, kulturni in športni dogodki v Sloveniji v letih 2012 in 2013);
* zaposleni v občinski upravi;
* mali podjetniki.

Tehnološka podjetja že zelo dobro sodelujejo z univerzami.

Veljalo bi razmisliti o vključitvi ponudnikov vsebin v slovensko pobudo.

Vse razvite prototipne rešitve naj bodo odprte za vse pobudnike in prenosljive v regiji držav (Podonavska regija).

Prototipne rešitve bodo najprej razvite z vidika potreb v Sloveniji in preizkušene v Sloveniji. V naslednjem koraku bodo ponujene za presojo v čezmejnem okolju.

Veljalo bi izrabljati izkušnje državne e-uprave za potrebe e-občin v koordinirani akciji večjega števila občin.

Preizkušanje (prototipiranje, eksperimentiranje) rešitev, ki je pogoj za spodbudo inovativnosti, naj bo čim krajše; čim prej naj od prototipa pride do pilota.

*Dogovor:*

*Vsaka občina in gospodarska zbornica bo v roku dveh tednov predlagala 3 do 5 najbolj pomembnih (želenih) prototipnih e-rešitev/e-storitev. Za vsak prototip bo opredelila naslov (en stavek), iz katerega izhaja, kaj naj prototip zagotavlja ali omogoča. Pri vsakem prototipu bo navedeno ime in položaj »naročnika« prototipa (zainteresirane osebe) in tehnologa, ki bo pri razvoju sodeloval. Prototip bo kratko opisan – največ ½ strani.*

*Zbrane predloge prototipov bosta uredila in razvrstila Jože Gričar in Vlado Gačnik v roku enega tedna po prejemu. Na podlagi teh predlogov bodo predstavniki ponudnikov informacijske tehnologije predlagali prototipne rešitve, ki bi jih kot prvo različico (iteracijo) pokazali na drugem sestanku pobudnikov v aprilu. Število možnih prototipov bo omejeno z razpoložljivo zmogljivostjo razvijalcev.*

1. **Smernice raziskovalnih prispevkov univerz**

Interes za sodelovanje v procesu razvijanja Podonavske regije so univerze, povezane v Podonavski rektorski konferenci, izrazile v Novosadski deklaraciji: Novi Sad Declaration on the Role of Universities in Creating the EU Strategy for the Danube Region. 6th February 2010, Novi Sad, General Assembly of the Danube Rectors’ Conference, <http://www.DRC.uns.ac.rs/docs/NS_Declaration.pdf> . Vodja zadevne delovne skupine “International Relations Working Group” je predstavnik Univerze v Mariboru, ki vzdržuje potrebno tehnološko platformo.

V času predsedovanja Univerze na Primorskem Rektorski konferenci Alpe-Adria je bil dosežen dogovor o sodelovanju obeh rektorskih konferenc: Alpe-Adria in Podonavska.

Univerze mest, ki so bila, ali bodo Evropska prestolnica kulture, so povezane v omrežje »The University Network of European Capitals of Culture (UNeECC)«, <http://UNeECC.org> . Profesor Marko Marhl je kot predstavnik Univerze v Mariboru v odboru tega omrežja. To omrežje je pomembno glede na vlogo mesta Maribor in z njim povezanih občin v Sloveniji v letu 2012.

V Sloveniji je razvitih veliko e-rešitev, za katere pa bi bilo koristno ugotoviti razloge za njihovo skromno uporabo.

Pri uvajanju e-rešitev in e-storitev bo potrebno upoštevati spremenjeno okolje njihove uporabe in v zadostni meri upoštevati varnost, zagotavljati uporabo e-podpisa.

Pozornost velja nameniti odprtokodnim rešitvam.

Pri bodočih razpisih projektov bo potrebno upoštevati možnosti financiranja iz virov v Sloveniji in virov v Evropski uniji.

Univerze so zainteresirane za vključevanje študentov v preizkušanje rešitev.

Univerze so zainteresirane za izrabljanje e-učenja in uporabe e-jezikov.

**7. Načela sodelovanja**

Besedilo sprejetih načel sodelovanja je priloga zapisniku.

1. **Dogovori o akcijah**

*Predstavniki sodelujočih organizacij bodo presodili, kako bi s spletne strani svoje organizacije zagotovili povezavo na spletno stran pobude. V obratni smeri bo na spletni strani pobude zagotovljena povezava na spletno stran organizacije, ki bo tako vzajemno povezavo želela.*

*Dogovorjena sta datuma naslednjih dveh sestankov:*

***2. sestanek v sredo, 20. aprila v Novem mestu*** *(Mestna občina Novo mesto, Rotovž, Glavni trg, organizira Jože Florijančič);*

***3. sestanek v četrtek, 9. junija v Kopru*** *(Univerza na Primorskem, Rektorat, Titov trg, organizira Aleksander Panjek).*

*Udeleženci sestanka so seznanjeni s forumom »The First Danube Region Business Forum«, ki ga bo v ponedeljek in torek, 3. in 4. novembra 2011 na Dunaju organizirala Gospodarska zbornica Avstrije. Temi letošnjega foruma sta IKT (ICT) in energija.*

Zapisal, Jože Gričar